
				2015eko apirilaren 7a, 63. zenbakia

				


			

			
				BESTELAKO XEDAPENAK

				OSASUN SAILA

				1524

				AGINDUA, 2015eko martxoaren 13koa, Osasuneko sailburuarena, Abadiñoko farmazia-eskualdean farmazia-bulego bat sortzeko prozedurari hasiera eman zaiola iragartzen duena.

				Euskal Autonomia Erkidegoko Ordenazio Farmazeutikoari buruzko ekainaren 17ko 11/1994 Legearen 34.1 artikuluan ezartzen denez, farmazia-bulego berriak irekitzeko deialdia edo, hala bada, deialdi hori bidezko ez dela aditzera ematen duen iragarpena urte bakoitzeko lehen seihilekoan egingo da, biztanleen udal-errolda berrikustetik ateratako datuak ezagutu ondoren.

				Bada, datu ofizial horien azterketatik ondorioztatzen da bidezkoa dela Abadiñoko farmazia-eskualdean farmazia-bulego berri bat irekitzea.

				Horregatik guztiagatik, hauxe

				EBAZTEN DUT:

				1.– Abadiñoko farmazia-eskualdean farmazia-bulego berri bat irekitzeko deialdia egiten da, betiere Farmaziak sortu, lekuz aldatu, itxi eta jardunean jartzeko prozedurak arautzen dituen ekainaren 27ko 338/1995 Dekretuan xedatutakoarekin bat etorriz (otsailaren 3ko 24/2004 Dekretuaren bidez, aldatu zen dekretu hori).

				2.– 11/1994 Legearen 13. artikuluan ezarritako irizpideei jarraituz, eta 2015eko biztanleria-datuekin bat etorriz, deialdi honetako farmazia-bulegoa Abadiñoko udalerrian kokatuko da.

				3.– Deialdi honetako farmazia-bulegoaren titulartasuna lortzeko eskabideak aurkezteko epea hilabetekoa izango da, agindu hau Euskal Herriko Agintaritzaren Aldizkarian argitaratu eta biharamunetik hasita.

				4.– Aipatu eskabideak ekainaren 27ko 338/1995 Dekretuaren 2. artikuluan aurreikusitako agiriekin batera aurkeztu beharko dira, 24/2004 Dekretuak emandako idazkeran.

				5.– 4/1999 Legeak aldatutako Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38.4 artikuluan ezarritakoez gainera, eskabideak honako helbide hauetan aurkeztu ahalko dira:

				Osasun Saila.

				Donostia kalea, 1

				01010 Vitoria-Gasteiz

				 

				Arabako Lurralde Ordezkaritza

				Olagibel kalea, 38

				01004 Vitoria-Gasteiz

				 

				Gipuzkoako Lurralde Ordezkaritza

				Antso Jakitunaren kalea, 35

				20010 Donostia

				 

				Bizkaiko Lurralde Ordezkaritza

				Recalde zumarkalea, 39

				48008 Bilbao

				 

				Vitoria-Gasteiz, 2015eko martxoaren 13a.

				Osasuneko sailburua,

				JON DARPÓN SIERRA.

